钦定古今图书集成/历象汇编/岁功典/第006卷 > 《淮南子》 > 《主术训》
## 钦定古今图书集成/历象汇编/岁功典/第006卷 > 《淮南子》 > 《主术训》

人君上因天时，下尽地财，中用人力，是以群生遂长，
五谷蕃殖，教民养育，六畜以时种树，务修田畴，滋植
桑麻，肥硗高下，各因其宜。丘陵阪险不生五谷者，以
树竹木，春伐枯槁，夏取果蓏，秋蓄疏食，冬伐薪蒸，以
为民资。是故生无乏用，死无转尸。故先王之政，四海
之云至而修封疆，蟆鸣燕降而达路除道阴降百泉，
“则修桥梁，昏张中则务种谷，大火中则种黍菽，虚中
则种宿麦，昴中则收敛畜积，伐薪木。”所以应时修备，
富国利民，实旷来远者，其道备矣。